**ELŐTERJESZTÉS**

**Körmend város Önkormányzata Képviselő-testülete 2017. június 22-i ülésére**

**Tárgy:** TOP pályázatok végrehajtása

Tisztelt Képviselő-testület!

Ismertetésre került a 2017. májusi ülésen Önök előtt az, hogy Körmend több nyertes TOP pályázatot valósíthat meg a közeljövőben. Ezen nyertes pályázatok projektcéljai:

1. Zöldváros projekt a **Dózsa György-Rákóczi Ferenc-Mátyás király- Munkácsy M utcák közötti lakóterületet érintően.**
2. **Turisztikai fejlesztés a Rába parton az önkormányzati ingatlanokat érintően**
3. **Körmendi piac felújítása, bővítése**
4. **Újabb kerékpárút létesítése a városban, az EGIS - Mátyás király utcát érintve**
5. **BCM óvoda fejlesztése**
6. **Keleti városrész csapadékvízelvezetése**
7. Iparterület fejlesztése

Minden pályázatról beadás előtt döntött a testület.

A pályázatok menedzselését az Önkormányzatok csak saját személyzeti állományukon belül vagy saját –közvetett vagy közvetlen tulajdonukban lévő – cégeiken keresztül valósíthatják meg az új szabályok alapján.

A feladatot osztottan szeretnénk ellátni, a projektmenedzseri feladatokat az Önkormányzat a Rádió 8 Körmend Kft-vel kívánja ellátni, míg a pénzügyi és műszaki feladatokat a Hivatal köztisztviselői biztosítanák.

Kérem a Testületet, hogy mindezt jóváhagyni szíveskedjék.

**HATÁROZATI JAVASLAT**

Körmend város Önkormányzata Képviselő-testülete jóváhagyja azt, hogy a Körmend város Önkormányzata által a Területfejlesztési Operatív Programok (TOP) pályázati kiírásai kapcsán elnyert pályázatok végrehajtása során a projektmenedzsmenti feladatokat az Önkormányzat közvetett tulajdonában álló Rádió 8 Körmend Kft. lássa el a vele kötött megbízási szerződés alapján, míg a projektek pénzügyi és műszaki menedzselési feladatait a Körmendi Közös Önkormányzati Hivatal köztisztviselői teljesítik. A Képviselő-testület felhatalmazza a polgármestert arra, hogy a projektmenedzsemnti feladatok ellátására a megállapodást a Rádió 8 Körmend Kft.-vel megkösse.

Körmend, 2017. 06. 13.

**Bebes István**

 **polgármester**